ร้านนี้ตั้งอยู่ถนนพระราม 4  ระหว่างซ.งามดูพลีและซ.สุวรรณสวัสดิ์ ร้านนี้มีทั้งข้าวหน้าเป็ด ข้าวหมูแดง บะหมี่เกี๊ยวหมู กุ้ง แต่ที่ต้องแนะนำคือ ข้าวเฉโป ตามชื่อร้าน เป็นข้าวที่รวมทุกอย่างไว้ ทั้งหมูกรอบ หมูแดง เป็ดย่าง เครื่องในเป็ด กุนเชียงที่มี 2 แบบ เค็มและหวาน ราดด้วยน้ำราดข้าวหน้าเป็ด ร้านนี้จะทำเป็นแบบโบราณคือ ไม่ข้นหนืด รสชาติกลมกล่อมและหอมเครื่องเทศ ส่วนบะหมี่เกี๊ยวนั้น น้ำซุปจะกลมกล่อมมาก เส้นบะหมี่เหนียวเด้ง เกี๊ยวใส่หมูก้อนใหญ่ ใส่ได้ทั้งป็ดและหมูแดง เป็ดย่างร้านนี้นุ่ม ไม่เหม็นสาบ ตามไปทานร้านนี้ตามหนังสือของ ม.ล.ภาสัณต์ ลูกชายคุณชายถนัดศรี อร่อยสมคำล่ำลือจริงๆค่ะ ราคาเริ่มต้นที่ 35 บาท ที่จอดรถหายากนิดนึง ต้องเข้าจอดในซอยนะคะ 